open-index/open-wikipedia-markdown huggingface dataset:
Chrystalief

**Chrystalief** (født 6. april 1975) er en norsk musiker, låtskriver og produsent. Debut-singelen «Papa You Know» ble utgitt i 1999 på indie-labelen Supernova. «Papa You Know» var en mid-tempo-sang med massive falsett-vokal arrangement, synther, gitarer og tekstmessig spirituell tematikk.  Hans andre singel «Fly With The Boys» ble blant annet brukt i den populære serien på TV-Norge, ''Tufte I.L.'' Debutalbumet «The O.K. Club» ble utgitt i 2001.

Etter flere års indre stridigheter mellom eierne i Supernova brøt Chrystalief tilsutt med plateselskapet, og fortsatte å jobbe videre med nytt materiale. Singelen «Firebird» og EP-en «King» ble utgitt på hans egen label Rocklegion Music. 

## Utgivelser
### Album
#*The O.K. Club* (2001) – som Peter Chrystalief
#*King* (EP) (2007) – som Chrystalief

### Singler
* «Papa You Know» (1999)
* «Fly With The Boys» 
* «The Magic Happens...One Time»
* «Firebird»

### Som låtskriver
* «Shine» – Kristin Frogner
* «Friends For Life» – Kristin Frogner

### Som musiker
* «S.O.S.» – (som gitarist for bandet Girl Happy)

## Eksterne lenker
* Hjemmeside
* NRK musikk-leksikon
* Chrystalief nettmøte Dagbladet
Amsterdamskolen (arkitektur)

**Amsterdamskolen** var en nederlandsk arkitekturstil som oppsto på 1920-tallet. Den skapte en teglstensarkitektur karakterisert ved en særlig ekspresjonistisk byggestil. Stilen blir regnet som en motreaksjon på historismen, som var svært utbredt på dette tidspunktet. 

Blant de mest fremtredende representanter for stilen var Pieter Lodewijk (Piet) Kramer, Johan Melchior van der Mey og Michel de Klerk. Gruppens talerør var tidsskriftet Wendingen.

## Referanser
Mortemia

**Mortemia**  er et norsk gothic metal-enmannsband etablert i 2009 av Morten Veland.

Bandet er signert med Napalm Records og ga ut debutalbumet *[[Misere Mortem]]* i februar 2010.

## Medlemmer
*Morten Veland

## Diskografi
*2010: *[[Misere Mortem]]*

## Se også
*Tristania
*Sirenia

## Eksterne lenker
* 
*
Brannklassifisering

**Brannklassifisering** er en bygningsteknisk definisjon som fastslår bygg og bygningsdelers evne til å motstå brann.

## Brannklasser

Ved definisjon av brannklasse legges risikoklassifisering til grunn, da byggets anvendelse sammen med dets størrelse og planløsning vil være avgjørende for hvilke konsekvenser en brann kan få. Et bygg kan da gis en brannklasse fra 1 til 4. Brannklasse 1 gjelder bygg med beskjeden konsekvens ved brann, og brannklasse 4 gjelder bygg der en brann vil få meget omfattende konsekvenser for lokalsamfunnet eller miljøet.

## Kriterier

Brannmotstanden defineres ut ifra fire kriterier:

:R – Bæreevne
:E – Integritet
:I – Isolasjon
:M – Mekanisk motstand

Ved oppgivelse av kriteriene legges motstandstiden til i antall minutter, og det medtas kun de kriterier som er relevante for bygningsdelen. En brannisolerende vegg har ikke nødvendigvis krav om bæreevne eller mekanisk motstand, og vil typisk kunne oppgis med en brannmotstand på EI 30, som betyr at den er motstandsdyktig mot brann i minimum 30 minutter.

## Branndører

Ved klassifisering av branndører benyttes andre prefikser:

:A – Ståldør eller dør av annet ikke brennbart materiale
:B – Dør produsert i brennbart materiale

## Se også
* Brannklasse for slokkemidler

## Eksterne lenker
* § 7-22 Risikoklasser og brannklasser – Direktoratet for samfunnssikkerhet og beredskap
Fritz Pregl

**Fritz Pregl** (født 3. september 1869 i Ljubljana, død 13. desember 1930 i Graz) var en slovensk kjemiker fra Østerrike. Han ble tildelt Nobelprisen i kjemi i 1923 for utviklingen av mikroanalyser av organiske substanser.

Pregl jobbet først med medisinsk kjemi i Innsbruck og ble professor i 1913 i samme fagfelt ved Karl-Franzens-Universität Graz. Han utviklet metoder som gjorde det mulig  å produsere nøyaktige medisinske kjemiske analyser ved hjelp av små mengder organisk stoff.

## Referanser


## Eksterne lenker
Zsolt Korcsmár

**Zsolt Korcsmár** (født 9. januar 1989) er en ungarsk fotballspiller som spiller for Os Turn Fotball.

Korcsmár spiller midtstopper og spiller også på det Ungarske landslaget. 

Han har tidligere vært kaptein på Ungarns U-21 landslag, og var med å vinne bronse i U-20 VM i 2009. I tillegg til Upjest og Brann har han prøvd seg på et treningsopphold i West Ham United i 2007, men fikk ikke kontrakt.

## Statistikk

## Meritter
* FIFA U-20 World Cup:
** Tredjeplass: 2009

## Referanser


## Eksterne lenker
* 
* Profil
Peter Andreas Morell

**Peter Andreas Morell** (1868&ndash;1948, født **Amundsen**) var en norsk gårdbruker og politiker (H). Han var Norges sosialminister fra 1926 til 1928.

Morell overtok farsgården Nedre Grefsen i 1885, og overtok senere også Storo og Østre Grefsen. Som gårdbruker var han fremtidsrettet, og var svært tidlig ute med å bruke elektriske anlegg i gårdsdriften.

Morell var ordfører i Aker kommune 1902–1907 og 1911–1916. Han ble valgt inn på Stortinget på varaplass mellom 1903 og 1912, og møtte store deler av perioden mellom 1904 og 1906. Han fikk fast stortingsplass i 1919, og satt frem til 1927. I perioden 1923 til 1926 ledet han Stortingets sosialkomité. Morell var sosialminister i Ivar Lykkes regjering fra 1926 til 1928.

Peter Andreas Morell fikk en rekke utmerkelser og ordner. Blant disse var 7. juni-medaljen, Kongens fortjenstmedalje i gull, Kong Haakon VIIs jubileumsmedalje og storkorset av Dannebrogordenen.

## Ettermæle
Morellbakken skole på Grefsen ble i 2012 navngitt skolen etter Morell.

## Referanser


## Kilder
* 
* 

## Eksterne lenker
*
Arthur Harden

**Arthur Harden** (født 12. oktober 1865, død 17. juni 1940) var en britisk biokjemiker. 

Han mottok Nobelprisen i kjemi i 1929, sammen med Hans von Euler-Chelpin, for studier av fermentering av sukker og fermenteringsenzymer.

## Referanser


## Eksterne lenker
Sainthia

**Sainthia** (bengali: ) er en by og *[[nagar palika]]* (kommunestyre) i Suri Sadar underavdeling (*Suri Sadar subdivision*) i distriktet Birbhum i den indiske delstaten Vest-Bengal. 

Byen ligger i gjennomsnittlig høyde på 53 moh. Sainthia-området består av følgende gram panchayats: Ahmedpur, Banagram, Horisara, Panrui, Bhromorkol, Deriapur, Hatora, Sangra, Amarpur, Fulur, Mathpalsa og Sreenidhipur.

Den 19. juli 2010 skjedde det en togkollisjon på en jernbanestasjon i Sainthia. Over 50 mennesker mistet livet og over 100 ble skadet som følge av ulykken. 

## Demografi
Ifølge den nasjonale folketellingen i 2001 hadde Sainthia en befolkning på 39&nbsp;244. Menn utgjorde 51&nbsp;% av befolkningen og kvinner 49&nbsp;%. Sainthia hadde da en gjennomsnittlig lesekyndighet på 66&nbsp;%, altså høyere enn landsgjennomsnittet på 59,5&nbsp;%. 73&nbsp;% av mennene kunne lese, mens kun 59&nbsp;% av kvinnene kunne det samme. 11&nbsp;% av byens befolkning var barn under seks år.

## Referanser


## Eksterne lenker
*  
*  Offisielt nettsted for Birbhum distrikt
Hans Fischer

**Hans Fischer** (født 27. juli 1881 i Frankfurt-Höchst, død 31. mars 1945 i München) var en tysk kjemiker. Han mottok Nobelprisen i kjemi i 1930 for undersøkelser om sammensetningen av hemin og klorofyll, og særlig for syntesen av hemin.

## Referanser


## Eksterne lenker
Richard Adolf Zsigmondy

**Richard Adolf Zsigmondy** (født 1. april 1865 i Wien, død 23. september 1929 i Göttingen) var en ungarsk-født østerriksk kjemiker. Han ble tildelt Nobelprisen i kjemi i 1925 for sitt arbeid med kolloide løsninger og konstruksjonen av ultramikroskopet.

## Referanser




## Eksterne lenker
Friedrich Bergius

**Friedrich Karl Rudolf Bergius** (født 11. oktober 1884, død 30. mars 1949) var en tysk kjemiker. Han ble tildelt Nobelprisen i kjemi i 1931 sammen med Carl Bosch for bidrag til kjemisk høytrykkmetoder.

Han ble medlem av NSDAP etter at Hitler kom til makten. 

Bergius emigrerte til Argentina etter andre verdenskrig.

## Referanser


## Eksterne lenker
Irving Langmuir

**Irving Langmuir** (født 31. januar 1881 i Brooklyn, New York, død 16. august 1957 i Woods Hole, Barnstable County, Massachusetts) var en amerikansk kjemiker og fysiker. Han var ansatt hos General Electric mellom 1909 og 1950 og gjorde en rekke fremskritt innen fysikk og kjemi. Han oppfant den gassfylte glødelampen og hydrogensveiseteknikken. Langmuir ble tildelt Nobelprisen i kjemi i 1932 for sitt arbeid innen overflatekjemien.

Langmuir ble innvalgt som utenlandsk medlem nummer 780 i Kungliga Vetenskapsakademien i 1937.

## Vitenskapelig arbeid
Langmuirs første bidrag til vitenskapen kom gjennom hans studier av glødelamper, som var en fortsettelse på hans doktoravhandling. Hans forbedring av vakuumteknikken ledet til oppfinnelsen av radiorøret. Ett år senere oppdaget han og hans kollega Lewi Tonks at livslengden hos wolframglødetråden økte kraftig når lampen ble fylt med en edelgass, som argon. Denne oppdagelsen er blitt svært viktig for den moderne glødelampen.

## Priser (utvalg)
* 1928 – Perkinmedaljen

## Se også

* Langmuirsirkulasjon
* Langmuir–Hinshelwood kinetikk

## Referanser


## Eksterne lenker
Tyresö FF

**Tyresö Fotbollförening** er en svensk fotballklubb fra Tyresö kommune i Stockholms län i Sverige. Foreningen ble stiftet i 1972, da fotballavdelingen løsrev seg fra Tyresö IF (selv dannet i 1958). 

Laget er et av få rene fotballag der kvinnefotballen har gjort det bemerkelig bedre enn herrefotballen. Der herrelaget har spilt i den nest øverste divisjonen i Sverige to ganger, i 1985, og i 1990. Begge gangene endte med nedrykk. Per 2010 spiller herrelaget i division 3, det vil si det fjerde høyeste nivå.

Kvinnelaget har tilhørt de to øverste divisjonene i seriesystemet for kvinner, og laget er i sin femte sesong tilsammen i Damallsvenskan. Tyresö var ikke blant lagene som kjempet om plass i den første landsommfattende Damallsvenskan, og kom rykket først opp i den femte sesongen, i 1992. Laget greide seg fint med en åttendeplass i sin første sesong, økte deretter til sjetteplass i andresesongen, for siden å ende først rett over nedrykksstreken i 1995 og under i 1996. Etter to år i divisjonen under, kom Tyresö tilbake i 1999, men rykket rett ned igjen. 

Laget falt deretter ganske raskt nedover i divisjonene, og var i 2005 nede på fjerde nivå (division-3) før forretningsmannen Hans Löfgren tok interesser i klubben. Med Löfgrens støtte brukte man fire sesonger på å rykke opp tre ledd, og i 2009 vant Tyresö 1. divisjon avdeling nord og rykket dermed opp til Damallsvenskan 2010. Det ble en imponerende førstesesong; laget fikk like mange poeng som fjorårsmestrene Linköping, men ble slått på målforskjell og ble dermed nummer fire i tabellen. De kunne imidlertid smykke seg som det eneste laget som slo seriemestrene LdB FC. Laget hentet Elaine fra WPS-konkursboet Saint Louis Athletica i juli, og hadde også flere andre profesjonelle spillere fra utlandet, blant annet Kirsten van de Ven (Nederland) og Lene Røddik Hansen (Danmark). I Damallsvenskan 2011 ble det nok en fjerdeplass, denne gangen poenget bak bronse. De kom også til cupfinalen det året, der de tapte på straffer etter 2-2 etter ekstraomganger.

Andrelaget til Tyresö, som omtaler seg som Tyresö DFF, spiller i 2. divisjon, blant annet mot Älvsjö AIK, andrelaget til Djurgården.

## Referanser


## Eksterne lenker
*Tyresös offisielle hjemmeside 
*svenskfotboll.se om klubben
*om Damallsvenskan-laget
Paul Karrer

**Paul Karrer** (født 21. april 1889 i Moskva, død 18. juni 1971 i Zürich) var en sveitsisk kjemiker. Han ble tildelt Nobelprisen i kjemi i 1937 for sin forskning på karotenoider, flaviner og vitamin A og B2.

Karrer ble i 1942 innvalgt som utenlandsk representant nummer 808 av Kungliga Vetenskapsakademien.

## Referanser


## Eksterne lenker
Richard Kuhn

**Richard Kuhn** (født 3. desember 1900 i Wien, død 1. august 1967 i Heidelberg) var en tysk-østerriksk biokjemiker. 

Kuhn ble tildelt Nobelprisen i kjemi for 1938 for sin forskning på karotenoider og vitaminer, men den tyske regjeringen tillot ikke Kuhn å motta prisen. Kuhn ble senere tildelt  nobelprisdiplomet og medaljen, men ikke pengene.

## Referanser


## Eksterne lenker
Olav Arnstad

**Olav Johnsen Arnstad** (1870–1948) var en norsk gårdbruker og kommunepolitiker for Venstre og senere Bondepartiet på Skatval.

## Biografi
Han vokste opp på Østre Hollan på Skatval som sønn av ordfører John O. Arnstad og hans kone Eli, født Hollan. Han var eldre bror av ordfører John Arnstad. Han gikk folkehøyskole og overtok gården etter sin far mens han ennå var ganske ung. Olav Arnstad fikk et ry som en dyktig bonde.

Arnstad var medlem av Skatval herredsstyre 1908–1919 og 1923–1928, valgt på Jordbrukernes liste 1908–1910, på Venstres liste 1911–1919 og på Bondepartiets  liste 1923–1928. Han var varaordfører 1917–1919 og 1923–1928, forlikskommissær 1917–1920 og fungerende formann i skolestyret i 1918.

Han var lenge Venstres leder i bygda, men inntok en ledende rolle i Bondepartiet fra partiet ble organisert lokalt i 1920/1921. I 1925 ble han også formann i Skatval fedrelandslag, men dette gikk raskt i oppløsning.

Arnstad var styremedlem i Inn-Trøndelag skogselskap, formann i Skatval meieri, styremedlem i Skatval handelslag, formann i Skatval hesteforsikringslag, formann i Stjørdal og Hegra hestavlslag, styremedlem i Skatval kvegavlsforening, formann i Skatval landbrukslag, formann i Skatval ungdomslag, formann i Aglo skytterlag og formann i Idrettslaget Fram.

Han giftet seg i 1896 med Ingebjørg, datter av lærer, klokker og herredskasserer Søren Fiskvik og Mette Hammer. Blant hennes søsken var organist og herredskasserer Sæmund Fiskvik. Olav og Ingebjørg fikk dem barn. De overlot gården til eldstedatteren Eli og svigersønnen Hågen A. Valstad i 1933.

## Referanser
Adolf Butenandt

**Adolf Friedrich Johann Butenandt** (født 24. mars 1903 i Lehe, Bremerhaven, død 18. januar 1995 i München) var en tysk biokjemiker og nobelprisvinner. Han var president for Max-Planck-Gesellschaft fra 1960 til 1972.

Butenandt ble tildelt Nobelprisen  i kjemi i 1939 for sitt arbeid med kjønnshormoner, men den tyske regjeringen tillot ikke Butenandt å motta prisen. Butenandt ble senere tildelt nobelprisdiplomet og medaljen, men ikke  pengene. 

Han mottok også en lang rekke andre ordener, utmerkelser og æresdoktorgrader.

Han meldte seg inn i NSDAP i 1936.

## Utmerkelser
* 1939: Nobelprisen  i kjemi 
* 1942: Krigsfortjenestekorset
* 1953: Paul-Ehrlich-und-Ludwig-Darmstaedter-Preis
* 1959: Stort fortjenstkors med stjerne (1959) og skulderbånd (1964) av Forbundsrepublikken Tysklands fortjenstorden
* 1960: Æresborger av Bremerhaven
* 1961: Wilhelm-Normann Medaille fra Deutsche Gesellschaft für Fettwissenschaft
* 1962: Bayerischer Verdienstorden
* 1962: Pour le Mérite
* 1964: Österreichisches Ehrenzeichen für Wissenschaft und Kunst
* 1967: Kultureller Ehrenpreis der Landeshauptstadt München
* 1969: Kommandør av den franske Æreslegionen 
* 1972: Ordre des Palmes académiques
* 1973: Harnack-Medaille fra Max-Planck-Gesellschaft, 1983 samme medalje i gull
* 1981: Bayerischer Maximiliansorden für Wissenschaft und Kunst
* 1985: Storkors av Forbundsrepublikken Tysklands fortjenstorden 
* 1985: Æresborger av München
* 1994: Stort ærestegn i gull av Ærestegnet for fortjenester
* Ærespresident for Max-Planck-Gesellschaft
* Æresdoktorgrad i medisin (Dr. med. h.c.)
* Æresdoktorgrad i veterinærmedisin (Dr. med.vet. h.c.)
* Æresdoktorgrad i naturvitenskaper (Dr. rer. nat. h.c.)
* Æresdoktorgrad i filosofi (Dr. phil. h.c.)
* Æresdoktorgrad i naturvitenskaper (Dr. Sc. h.c.), University of Leeds, 1961
* Æresdoktorgrad i ingeniørvitenskap (Dr.-Ing. E.h.)
* Medlem av Royal Society
* Medlem av Det prøyssiske vitenskapsakademiet
* Medlem av Deutsche Akademie der Naturforscher Leopoldina
* Medlem av Akademie der Wissenschaften der DDR

## Referanser


## Eksterne lenker
Lavoslav Ružička

**Lavoslav (Leopold) Ružička** (født 13. september 1887 i Vukovar i dagens Kroatia, daværende Østerrike-Ungarn, død 26. september 1976 i kantonen Thurgau i Sveits) var en kroatisk kjemiker. Han ble tildelt Nobelprisen i kjemi i 1939 for sin forskning på polymetylener og høyere terpener.

## Referanser


## Eksterne lenker
Harold Clayton Urey

**Harold Clayton Urey** (født 29. april 1893 i Walkerton i Indiana, død 5. januar 1981 i La Jolla i San Diego County i California) var en amerikansk kjemiker.

Han mottok nobelprisen i kjemi i 1934 for sitt arbeid med tungt hydrogen.

I 1941 ble han innvalgt som utenlandsk medlem nummer 803 av Kungliga Vetenskapsakademien.

## Referanser


## Eksterne lenker
Walter Norman Haworth

**Walter Norman Haworth** (født 19. mars 1883 i Chorley, Lancashire, død 19. mars 1950 i Barnt Green, Worcestershire) var en britisk kjemiker. Han mottok Nobelprisen i kjemi i 1937 for sine forskning på karbohydrater og vitamin C.

## Referanser


## Eksterne lenker
Round Island-boa

**Round Island-boa** er en slange som levde på Round Island i Det indiske hav.

Arten var gravende, og levde i løs jord i palmelunder. Den opprinnelige vegetasjonen ble ødelagt av innførte beitende dyr, noe som førte til sterk erosjon, og til at artens habitat forsvant. Den siste levende eksemplaret ble sett i 1975, og en antar at arten nå er utdødd.

## Eksterne lenker
* 
*
George de Hevesy

**George de Hevesy**, opprinnelig Hevesy György, (født 1. august 1885 i Budapest, død 5. juli 1966 i Freiburg im Breisgau) var en ungarsk-svensk kjemiker som mottok Nobelprisen i kjemi 1943. Han utviklet metoder for å følge emneomseteninger i levende organismer ved hjelp av radioaktive isotoper av de grunnstoffene som forekommer naturlig i organismene. Derigjennom ble han også en av radiokjemiens grunnleggere.

Sammen med Dirk Coster oppdaget han grunnstoffet hafnium i København i 1923. Mellom 1926 og 1934 var han professor ved Universitetet i Freiburg. Etter at nazistene overtok makten flyktet han til København hvor han jobbet  Instituttet for teoretisk fysikk under ledelse av Niels Bohr. Instituttet hadde blitt et fristed for fysikere av jødisk opphav, og de tyske fysikerne Max von Laue og James Franck hadde deponert sine Nobelprismedaljer der for at nazistene ikke skulle konfiskerte dem. Da Tyskland invaderte Danmark i 1940 løste Hevesy opp medaljene i kongevann, slik at de unngikk å bli oppdaget. Etter krigen ble gullet felt ut og benyttet til å prege erstatningsmedaljer. Han flyktet til Sverige i 1943, og virket deretter ved Stockholms universitet frem til 1961. 

Han ble i 1942 innvalgt til utenlandsk representant nummer 806 av Kungliga Vetenskapsakademien, og ble senere overført som nummer 965 blant de svenske representantene.

## Referanser


## Eksterne lenker
Carte Goodwin

**Carte Patrick Goodwin** (født 1974) er en amerikansk advokat og demokratisk politiker. 16. juli 2010 ble han utpekt av Vest-Virginias guvernør til å ta over jobben som delstatens senator etter Robert Byrds bortgang. Han ble tatt i ed 20. juli, og ble da den yngste senatoren i USAs senat. Han tok over plassen til den da eldste. Etter suppleringsvalget i delstaten 2. november, tok guvernør Joe Manchin over Goodwins sete 15. november 2010.

## Referanser


## Eksterne lenker
* 
*
Artturi Ilmari Virtanen

**Artturi Ilmari Virtanen** (1895–1973) var en finsk biokjemiker. Han ble tildelt Nobelprisen i kjemi i 1945.

## Referanser


## Eksterne lenker

*
Polyfag

**Polyfag** (av gresk *poly-* = mange og *phagein*, ete), dyr som kan leve av mange slags føde; i dagligtale ofte kalt altetende. De fleste løvgresshopper er polyfage; de lever dels av plantekost og dels av ulike smådyr. Andre polyfage dyr er f.eks. brunbjørn, mange hundedyr, stikkeveps - og mennesker. I motsetning til dette er *oligofage* dyr, dvs. at de lever på eller av noen få former for føde - og *monofage*, dvs. at de er avhengig av én sort føde. Kjempepanda, larven av neslesommerfuglen og en rekke parasittvepslarver er monofage. 

En stor undergruppe av biller har fått navnet Polyphaga fordi et stort utvalg av planter og dyr fungerer som næring for medlemmene av gruppen. Likevel kan en del arter (f.eks. stor granbarkbille) være oligofage eller monofage.
Einar Maseng

**Einar Maseng** (født 1880, død 1972) var en norsk offiser og diplomat.

Maseng ble offiser i 1904, og avsluttet den militære høyskolen i 1907. Han gikk ut av Forsvaret i 1917. Fra 1922 hadde han flere diplomatiske poster; først generalkonsul og chargé d'affaires i Chile, deretter generalkonsul i Hamburg og Norges faste delegat ved Folkeforbundet i Genève. Fra 1939 til 1941 var han sendemann i Sovjetunionen.

Den 11. april 1940 svarte Maseng fra legasjonen i Moskva som den eneste, erkjennende på mottagelsene av Quislings telegram til sendemennene om at Quisling hadde tatt over regjeringsmakten.

I mai 1945 ble Maseng tvunget av utenriksminister Trygve Lie til å søke avskjed fra ambassadørposten i Moskva. I etterkrigstiden ble Maseng en skarp kritiker av Norges NATO- og USA-orienterte sikkerhetspolitikk. Han kom med de to bøkene *Det kløvde Norden mellom stormaktene* og *1905 og 1940. En leksjon i maktpolitikk* i henholdsvis 1952 og 1953, mens de to første bindene av verket *Utsikt over de nordeuropeiske staters utenrikspolitikk i de siste århundrer* kom i 1964 og 1967. Tredje bind i serien ble utgitt etter Masengs død i 1972.

Maseng var ridder av første klasse av St. Olavs Orden, og han hadde også flere utenlandske ordener. Maseng var en av stifterne av den norske Foreningen Norden i 1919.

Einar Maseng var gift med maleren Frida Wankel Maseng.

## Bibliografi

*  

*  

*  

*  

## Referanser





* Nekrolog, 15. november 1972. Gjengitt på krigshistorie.net. Besøkt 19. juli 2010.
Bolyeriaslanger

* Round Island-boa
* Round Island-kjølskjellboa

**Bolyeriaslanger** er en liten familie av slanger som kun finnes på Round Island ved Mauritius.

De skiller seg fra alle andre virveldyr ved at overkjevebeinet (*maxilare*) er delt. På samme måte som hos dvergboaene har ryggvirvlene hypapophyser, utvekster på buksiden. Skjellene har en kjøl, og bolyeriaslangene føder levende unger. De kan bli  lange, og eter skinker og gekkoer.

Bolyeriaslangene levde tidligere også på selve Mauritius, og på flere av småøyene. Menneskelig påvirkning, spesielt fra griser som er sluppet løs, har ført til at kun én art, Round Island-kjølskjellboa, nå lever videre på den lille Round Island. En annen art, Round Island-boa, dødde ut på 1970-tallet.

## Fylogeni
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten *[[Xenophidion]]* er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.

## Referanser


## Eksterne lenker
* 
* The Reptile Database - family Bolyeridae (''sic'')
James B. Sumner

**James Batcheller Sumner** (født 19. november 1887 i Canton i Norfolk County, Massachusetts, død 12. august 1955 i Buffalo i Erie County, New York) var en amerikansk kjemiker. Han mottok Nobelprisen i kjemi i 1946.

## Referanser


## Eksterne lenker
John Howard Northrop

**John Howard Northrop** (født 5. juli 1891 i Yonkers i Westchester County i New York, død 27. mai 1987 i Wickenburg i Maricopa County i Arizona) var en amerikansk kjemiker. Han ble tildelt Nobelprisen i kjemi i 1946.

## Referanser


## Eksterne lenker
Cowans Ford-demningen

**Cowans Ford-demningen** er en demning som regulerer Normansjøen i elva Catawba, og gir kraft til ***Cowans Ford vannkraftverk***, beliggende i Lincoln County, delstaten Nord-Carolina i USA. Reservoaret Normansjøen *(Lake Norman)* er med sine 129 km² den største innsjøen som ligger utelukkende i Nord-Carolina. Anlegget ble bygget ut 1959–64. 

Demningen er mer enn 1&nbsp;700 meter lang (jordfylling), med en betongdel på mer enn 400 meter (1&nbsp;279 feet) og er drøye 40 meter høy (130 feet). Den gir også kjølevann til Marshall kullkraftverk.

Kraftverket har en installert produksjonskapasitet på 350 MW, fordelt på fire turbiner. Operatør er Duke Energy

## Se også
* Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
* Covans Ford Hydro Station – Duke Energy. Besøkt 3. juli 2010.
Fontana-demningen

**Fontana-demningen** er en demning med vannkraftverk som regulerer elva Little Tennessee, beliggende i Swain County, delstaten Nord-Carolina i USA. Anlegget ble bygget ut 1942-44, men planleggingen startet allerede første gang i 1910. Demningen er hele 150 m høy.

Kraftverket har en installert produksjonskapasitet på 238 MW, fordelt på tre turbiner. Operatør er Tennessee Valley Authority

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Robert Robinson (kjemiker)

**Robert Robinson** (1886–1975) var en britisk kjemiker. Han  mottok Nobelprisen i kjemi i 1947.

Robinson ble innvalgt som medlem i Kungliga Vetenskapsakademien i 1934.

## Referanser


## Eksterne lenker
Gaston-demningen

**Gaston-demningen** er en demning med vannkraftverk som regulerer elva Roanoke, beliggende i Halifax County, delstaten Nord-Carolina i USA. Anlegget ble bygget ut 1963.

Kraftverket har en installert produksjonskapasitet på 177 – 224 MW, fordelt på fire turbiner. Operatør er Virginia Electric & Power Co.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Anders Amdal

**Anders Amdal** (1849–1941) var en norsk lærer, småbruker og politiker.

Han vokste opp i Selbu og var ett år i Nordland som landarbeider og fisker i sin ungdom. Han vurderte å emigrere til Amerika, men lot seg overtale av sin bror til å bli i Norge. Han kom inn på Klæbu seminar, der han tok eksamen i 1876, og ble så ansatt som lærer i Vinge skolekrets på Skatval. Han gikk av med pensjon i 1919.

*[[Nidaros (avis)|Nidaros]]* skrev at mange gikk «åt om Amdal» for å søke hans råd: «Han var hele kretsens lærer, sjelesørger, sekretær og juridisk rådgiver, noe nær en far for en stor samfunnshusholdning.»

Amdal var medlem av Skatval herredsstyre fra 1902 til 1910 og fra 1914 til 1916, den siste perioden som varaordfører. Han representerte først Venstre, senere «Arbeidernes og de mindre gårdbrukeres liste», som sprang ut av Skatval småbrukerlag og representerte et moderat element i arbeiderbevegelsen.

Han var formann i Skatval småbrukerlag, styremedlem i Skatval handelslag og medlem av forstanderskapet i Skatval sparebank.

## Referanser
Wendell Meredith Stanley

**Wendell Meredith Stanley** (født 16. august 1904 i Ridgeville i Randolph County, Indiana, død 15. juni 1971 i Salamanca) var en amerikansk biokjemiker. Han ble tildelt Nobelprisen i kjemi i 1946.

## Referanser


## Eksterne lenker
Randstad Holding

**Randstad  Holding NV** er et av verdens største bemannings- og rekrutteringsselskap. Selskapet ble etablert i Nederland i 1960, da grunnleggeren Frits Goldschmeding la fram sin avhandling om det fleksible arbeidsmarkedet. Siden det har de etablert seg i mer enn 40 land over hele verden. Etter oppkjøpet av Vedior i juli 2008 ble Randstad den nest største leverandøren av HR-tjenester på verdensbasis, etter Adecco.

I 2016 kjøpte Randstad opp det nordiske bemanningsselskapet Proffice, og alle de tidligere Proffice-avdelingene ble enten nedlagt eller videreført under Randstad-navnet.

Randstad og Vedior hadde i 2009 en total omsetning på 12,4 milliarder euro, hovedkontor i Diemen, Nederland og var børsnotert på NYSE og Amsterdam Stock Exchange.

## Referanser


## Eksterne lenker
*
Arne Tiselius

**Arne Wilhelm Kaurin Tiselius** (født 10. august 1902 i Stockholm, død 29. oktober 1971 i Uppsala) var en svensk kjemiker og professor i biokjemi ved Uppsala universitet. Tiselius ble tildelt Nobelprisen i kjemi i 1948.

## Bibliografi
* *The Moving Boundary Method for Studying the Electrophoresis of Proteins* (1930; doktoravhandling)

## Referanser


## Eksterne lenker
William Giauque

**William Francis Giauque** (født 12. mai 1895 i Niagara Falls, Ontario, død 28. mars 1982 i Berkeley, California) var en amerikansk kjemiker. Han mottok Nobelprisen i fysikk i 1949 for sine studier av termodynamikkens tredje lov ved temperaturer nær det absolutte nullpunktet.

## Referanser


## Eksterne lenker
Potsdamer Platz stasjon

**Potsdamer Platz stasjon** er en underjordisk jernbanestasjon i Berlin for lokal- og regionaltrafikk. Stasjonen ligger under Potsdamer Platz i Nord-syd-tunnelen, i nærheten av stedet der Potsdamer Bahnhof tidligere lå.

## Pilzkonzept
Stasjonen er del av det såkalte «Pilzkonzept» (soppkonseptet), en ny plan for jernbanetrafikken i Berlin etter gjenforeningen. Den omfatter blant annet en jernbanetunnel under Tiergarten i retning nord-sør. 

Et ledd i denne planen er også gjenoppbyggingen av Anhalter- og Dresdener Bahn innenfor Berlins bygrenser. Disse jernbanestrekningene med de tidligere tilhørende stasjonene Anhalter Bahnhof og Potsdamer Bahnhof ligger i det som var Vest-Berlin. De ble liggende ubrukte etter at Deutsche Reichsbahn ledet trafikken rundt Vest-Berlin og til andre stasjoner i Øst-Berlin. Etter at muren ble reist, mistet de helt sin betydning og forfalt. Ruinen av Anhalter Bahnhof ble revet så nær som en liten bit av fasaden, og de store skifteområdene vokste igjen. Disse er idag regulert til park og skal ha en interessant flora og fauna. 

Etter gjenforeningen er Anhalter Bahn bygd opp igjen og tatt i bruk sammen med en ny tunnel under Tiergarten til Berlin Hauptbahnhof, dagens betegnelser er *Nord-Süd-Tunnel* og *Nord-Süd-Fernbahn*. Dresdener Bahn skal også bygges opp igjen så snart reguleringsplanen blir fastlagt (2006).

## Referanser
Kurt Alder

**Kurt Alder** (født 10. juli 1902, død 20. juni 1958) var en tysk kjemiker. Han ble tildelt Nobelprisen i kjemi i 1950, sammen med Otto Diels, for oppdagelsen av Diels-Alderreaksjoner.

## Biografi
Alder ble født i et industriområde i Königshütte, Schlesien (dagens Chorzów, Polen), hvor han fikk sin første skolegang. Alder forlot området da Königshütte ble en del av Polen i 1922. Han studerte kjemi ved universitetet i Berlin fra 1922, og senere ved universitetet i Kiel hvor han i 1926 tok sin doktorgrad med Diels som sin veileder og mentor.

I 1930 ble Alder utnevnt til foreleser i kjemi ved universitetet i Kiel, og forfremmet til lektor i 1934. I 1936 forlot han Kiel for å arbeide hos IG Farben Industrie i Leverkusen, hvor han arbeidet med syntetisk gummi. I 1940 ble han utnevnt til professor i eksperimentell kjemi og kjemisk teknologi ved Universitetet i Köln og samtidig til direktør for Instituttet for kjemi der. Gjennom denne tiden, til tross for mange hindringer for original forskning under andre verdenskrig, fortsatte han et systematisk program for forskning innenfor syntese av organiske forbindelser, som var hans primære interesse. I alt publiserte han mer enn 151 artikler innenfor dette fagområdet. Alder mottok en rekke æresdoktorgrader og andre priser for sitt arbeide. I 1950 delte han Nobelprisen i kjemi med Diels for arbeidet på det som nå er kjent som Diels-Alderreaksjonen. Månekrateret Alder er oppkalt etter han som en heder for hans vitenskapelige innsats. Insektmidlet aldrin, som ble syntetisert gjennom en Diels-Alderreaksjon, er også navngitt etter han.

## Referanser


## Eksterne lenker
Round Island

**Round Island** er ei ubebodd øy  nordøst for Mauritius. Arealet er , og høyeste punkt er 

Øya er et tilfluktssted for arter som er utryddet på selve Mauritius på grunn av menneskelig aktivitet og innførte arter. Krypdyrarter som nå bare finnes på Round Island er Round Island-kjølskjellboa, daggekkoen *Phelsuma guentheri*, gekkoen *[[Nactus|Nactus durrelli]]* og skinken ''Leiolopisma telfairii''. En annen slange, Round Island-boa, er ikke sett siden 1975, og er antakelig utryddet.

Den mest kjente plantearten som nå bare finnes på Round Island er flaskepalmen (*Hyophorbe amauricalis*) med bare ti viltvoksende eksemplarer. Av artene *Fernelia buxifolia* og *Dictyosperma album* var. *conjugatum* finnes det bare ett eksemplar.

Innførte geiter og kaniner hadde gjort stor skade på den opprinnelige vegetasjonen, men de ble fjernet i en utryddelseskampanje på 1980-tallet. Øya er et naturreservat.

## Eksterne lenker
* Mauritian Wildlife Foundation - Round Island
Heidelberger Platz stasjon

**Heidelberger Platz stasjon** er en undergrunnsstasjon og en S-Bahnstasjon i bydelen Charlottenburg-Wilmersdorf i Berlin. S-Bahnstasjonen ble åpnet i 1883 og undergrunnsstasjonen i 1913.  

## Referanser
Borger With

**Borger With** (født 6. november 1872 i Kragerø, død 7. november 1930) var en norsk jurist (overrettssakfører), bankmann og politiker (H). Han ble direktør for Kristiania folkebank i 1906 og døde mens han fortsatt var direktør. Før det arbeidet han periode som sorenskriverfullmektig i Hallingdal (han bestyrte kontoret mens sorenskriveren satt på stortinget) og deretter som jurist i Realbanken. Han var Christianias (Oslos) ordfører fra 1923 til 1928.

Borger Withs gate i Bydel Sagene er oppkalt etter With.

Borger With giftet seg med Kathrine Frølich i 1899. Datteren Ingrid var gift med Hans Jacob Ustvedt i perioden 1927–1947. Han var ridder av St. Olavs orden og kommandør av Wasa og Finlands hvite rose.

## Referanser
Stiftsgårdsparken

**Stiftsgårdsparken** er en park i tilknytning til Stiftsgården i Midtbyen i Trondheim. Stiftsgården er på 3&nbsp;000 m² og var tidligere lukket. Under renoveringen av parken i perioden 1996 – 1997 ble parken åpnet og innarbeidet i et sammenhengende gangstrøk mellom Bispegata og Jomfrugata. Under renoveringen ble parken tilpasset de historiske elementene som opprinnelige akser, vegetasjon og gjerder. Utformingen består av en sirkulær plass med en fontene med benker og beplantning. Rundt fontenen og gjennom parken er det etablert gangsoner som både består av grusstier og skiferganger. Parkens kongemonument over Kong Olav V er utformet av Harald Wårvik. I 2004 ble det massive gjerdet mellom parken og Sommerveita fjernet og erstattet med smijerngjerde med port, slik at parken fikk direkte adkomst til Torget.

## Referanser


## Eksterne lenker
*
Brandenburger Tor stasjon

**Brandenburger Tor stasjon** (fra 1936 til 2009 kalt Unter den Linden) er en stasjon på S-Bahn og U-Bahn i Berlin som befinner seg nær Brandenburger Tor. Etter åpningen av U55 8. august 2009 ble det åpnet en undergrunnsstasjon og S-Bahnstasjonen ble omdøpt fra Unter den Linden til Brandenburger Tor.

## Referanser
Lars Petter Nesse

**Lars Petter Nesse** (født  1953) er en norsk politiker (Sp). Fra 2007 til 2011 var han varaordfører i Lærdal kommune.

Nesse er gårdbruker. Han er gift med partikollega Liv Signe Navarsete.

## Referanser
Vestasiamesterskapet i fotball for kvinner 2005

**[[Vestasiamesterskapet i fotball for kvinner]] 2005** foregikk i Amman, Jordan.  Det var det første vestasiatiske fotballmesterskapet for kvinner. Fem lag deltok:
*  Bahrain
*  Iran
*  Jordan
*  Palestina
*  Syria

## Resultater
Mesterskapet ble avgjort i en enkel tabell etter at alle lag hadde møtt hverander. Vinneren i 2005 var Jordan.
Sommerveita

**Sommerveita** (2–6) er en 66 meter lang veit i Midtbyen i Trondheim, som går mellom Torvet og Stiftsgårdsparken i vest til Nordre gate i øst. 

## Historie
Sommerveita er blant de eldste veitene i Trondheim, sammen med blant annet St. Jørgensveita og Apotekerveita. Sommerveita var en del av middelalderens hovedgate Øvre allmenning, som gikk vest-øst sammen med blant andre Westermannsveita og Schjoldagerveita. Veita oppstod ettersom byen med tiden vokste seg vestover, hvor det ble oppført trehusrekker på begge sider av veita. Før bybrannen i 1681 gikk veita i rett linje frem til den møtte Moritsveita som på sin side gikk nord-sør. 

Moritsveita ble ikke bygget opp igjen i motsetning til Sommerveita, noe som var i strid med Cicignons reguleringer. Veita endte etter dette opp i den da nyanlagte Munkegata med en vinkel som gjorde at utgangen til Munkegata gikk noe lenger nord. Da Stiftsgården ble oppført i 1770-årene ble den vestligste delen av veita brukt til innkjøring for Stiftsgården og veiteløpet ble derfor endret til å ende i kun en vinkel mot sør og mot den nordøstlige hjørnet av Torvet.  

Sommerveita har hatt flere navn opp gjennom tidene. I en periode gikk den under navnet *Kjellsgårdsveita* etter skomakeren Kjell Olsen, som eide en gård i veita i 1682. Noe tidligere enn dette gikk den vestlige delen av veita under navnet *Skitthullet*, som enten kommer av et vertshus i veita eller problemer med drenering av overvann i denne delen. *Generalsveita* ble brukt brukt om den vestlige delen av veita tidlig på 1700-tallet og ble navngitt etter gården til general Johan Vibe (1637–1710) som lå ved Munkegata før Stiftsgården ble bygget. I samme periode gikk veiteløpet opp mot Torvet under navnet *Prostveita*, oppkalt etter domprost Jacob Hansen Thode (1692–1771) som eide hjørnegården mot Torvet. 

Navnet *Helvetesveita* ble både offisielt og uoffisielt brukt parallelt med Sommerveita fra 1760-årene og helt frem til 1930-årene. Helvetesveita hadde bakgrunn i et skjenkested i veita, men etter at Det Norske Misjonsselskap etablerte bedehus i veita i 1880-årene, ble navnet offisielt endret til Sommerveita etter apotekeren Otto Sommer (1718–1793). I 2004 ble et massivt gjerde mellom Stiftsgårdsparken og Sommerveita fjernet og erstattet med smijerngjerde med port, slik at parken fikk direkte adkomst til Torvet via Sommerveita.

## Bildegalleri

Det Norske Misjonsselskap - Sommerveita 4-6 (1972) (15339003092).jpg|Det Norske Misjonsselskap tidligere bygård Olsensalen (1880–1979) i Sommerveita (1972)
Sommerveita, tidligere Helvetesveita (4173246991).jpg|Det Norske Misjonsselskaps nybygg i Sommerveita (ukjent årstall)


## Se også
* Sommergården

## Referanser


## Litteratur
*
*
* Paasche, Erling (1983). Historisk litteratur om Trondheim: Trondheim i 1000 år: *Historisk Guide, Veitene - Middelalderens gatenett i Trondheim*, Trondheim kommune.
Kunståret 1603

**Kunståret 1603** er en oversikt over hendelser, fødte og avdøde kunstnerpersonligheter i 1603.

## Hendelser

## Verk

Fil:Michelangelo Caravaggio 052.jpg|Caravaggio, *«[[Begravelsen av Kristus (Caravaggio)|Begravelsen av Kristus]]»* 1602–1603
Fil:The Sacrifice of Isaac by Caravaggio.jpg|Caravaggio, *«[[Ofringen av Isak (Caravaggio)|Ofringen av Isak (Uffizi versjon)]]»* (*Sacrificio di Isacco*) 1603


*Caravaggio maler *«[[Begravelsen av Kristus (Caravaggio)|Begravelsen av Kristus]]»*
*Caravaggio maler *«[[Ofringen av Isak (Caravaggio)|Ofringen av Isak (Uffizi versjon)]]»* (*Sacrificio di Isacco*)

## Fødsler
* 2. mars – Pietro Novelli - italiensk kunstmaler, arkitekt og designer (død 1647)
* 3. juni – Pietro Paolini - italiensk kunstmaler av stilleben og kabinettmalerier (død 1681)
* Pieter Jansz. van Asch, nederlandsk kunstmaler (død 1678)
* Cornelis Bloemaert, nederlandsk kunstmaler og gravør (død 1692) 
* Jan Gerritsz van Bronckhorst - nederlandsk kunstmaler og gravør av barokken (død 1661)
* Paolo Antonio Barbieri - italiensk kunstmaler som var bror av Guercino (død 1649)
* Filippo Brizzi - italiensk kunstmaler innen barokken (død 1675)
* Giovanni Battista Carlone - italiensk kunstmaler som arbeidet i Genova (død 1684)
* Pietro della Vecchia - italiensk kunstmaler of groteske malerier og portretter (død 1678)
* Mario Nuzzi - italiensk kunstmaler som spesialiserte seg på stillebenmaleri av blomsterarrangementer (død 1673)
* Giovanni Quagliata - italiensk kunstmaler av fresker og store lerreter som avbilder historiske og religiøse subjekter (død 1673)
* ca. 1603: Adriaen Hanneman - nederlandsk maler mest kjent for hans portretter av personer ved det britiske hoffet i eksil (død 1671)
* ca. 1603: Aernout van der Neer - nederlandsk kunstmaler (død 1677)
* ca. 1603: Abraham Willaerts - nederlandsk kunstmaler innen barokken (død 1669)
* ca. 1602: Jacobus Mancadan – nederlandsk kunstmaler innen den nederlandske gullalder som hovedsakelig er kjent for hans landlige landskap (død 1680)
* ca. 1602: Salomon van Ruisdael, nederlandsk kunstmaler innen den nederlandske gullalder (død 1670)
* ca. 1601: Michel Corneille den eldre -fransk kunstmaler, etser oggravør (død 1664)
* ca. 1601: Paulus Bor - nederlandsk kunstmaler (død 1669)
* ca. 1601: Simon de Vlieger, nederlandsk kunstmaler og tegner (død 1653)
* 1600-1603: Johannes Cornelisz Verspronck - nederlandsk portrettmaler (død 1662)
* 1600-1604: Andrea Vaccaro - italiensk maler som arbeidet innen stilretningene caravaggisti (caravaggesk) og tenebrismen (død 1670)
* 1600-1610: Luigi Miradori - italiensk kunstmaler innen barokken, som hovedsakelig arbeidet Cremona (død ca. 1656)
* 1596-1606: Pieter de Jode II, flamsk kunstmaler og gravør (død 1674)

## Dødsfall
* Pieter Pietersz den eldre – nederlandsk kunstmaler (født 1540)
* Hendrik van Steenwijk I - nederlandsk kunstmaler, tidligste kjente maler av arkitekturinteriør (født 1550)
* Marten de Vos – flamsk kunstmaler fra Antwerpen og tegninger (født 1532)
* 1602-1603: Santi di Tito - italiensk kunstmaler innen seinmanierismen eller proto-barokken (født 1536)

## Referanser


## Eksterne lenker
*
Oluf Mouritzen Krognos til Bollerup

**Oluf Mouritzen Krognos** (født 13. mars 1535 på Bollerup i Skåne, død 25. juni 1573) var en dansk riksråd.

## Liv og virke
### Bakgrunn
Oluf Mouritzen Krognosvar sønn av Mouritz Olufsen Krognos og Elline Gøye til Clausholm. 

### Embeter
Etter flere års opphold i utlandet ble han ansatt ved hertug Frederiks hoff på Malmøhus, og deltok i Ditmarskerkrigen i 1559 og senere i Den nordiske syvårskrig. Han tilhørte den rike høyadel som var utilfreds med at krigen trakk i langdrag, med store utgifter og mye besvær til følge. Det var derfor med glede han hilste freden i Stettin i 1570 velkommen. 

I 1571 fikk han Helsingborg slott i forlening, og i det følgende år ble han medlem av Riksrådet. Frederik, som i mellomtiden var blitt konge, hadde feiret sitt bryllup med Sophie av Mecklenburg i 1572, og dette banet veien for at Oluf kunne gifte seg med kongens store ungdomsforelskelse Anne Hardenberg. Bryllupet sto i Vor Frue kirke i København i 1573. 

Han inntok nå som lensmann, riksråd og forstander for Herlufsholm en fremtredende stilling med en lovende karriere. 

Knapt et halvt år etter bryllupet, etter avlagt besøk i en begravelse i Voldum kirke, ble han rammet av en plutselig sykdom, som etter et kort tids sykeleie medførte døden. Den sørgende enken oppførte et fornemt gravmæle til minne om ham i St. Bendts kirke i Ringsted. 

Med ham utdøde Krognosslekten. Han hadde eiet gårdene Bollerup, Bregentved, Clausholm og Lerbæk.      

## Eksterne lenker
* Oluf M. Krognos i Dansk biografisk Lexikon
* Krognos på gravsted.dk
Arkeologiåret 1610

**Arkeologiåret 1610** er en oversikt over blant annet utgravninger, fødte og avdøde personer med tilknytning til arkeologi i 1610.

## Utforskninger

## Utgravninger

## Funn

## Publiseringer

## Andre hendelser

## Fødsler

## Dødsfall
Palestinas kvinnelandslag i fotball

**Palestinas [[Fotball for kvinner|kvinnefotball]]andslag** representerer Palestina i internasjonal fotball. Laget ble dannet i 2003 av Samar Araj og Haniya Albish. Araj var ansvarlig for idrett ved Universitetet i Betlehem, mens Albish ble sendt på konferanse i anledning VM i USA. 

På grunn av hindringer med hensyn til transport mellom de forskjellige palestinske enklavene, er trening vanskelig for landslaget. Lokale fordommer mot kvinner og aktivitet har også skapt vansker for landslaget, på tross av overvekten av kristne palestinere på landslaget. Like fullt deltok de to år etter dannelsen i Vestasiamesterskapet i fotball for kvinner 2005, der de i kom sist med ett poeng. Dette var imidlertid en av få ganger de forskjellige spillerne møttes, og første gang de fikk spille på gressmatte. Palestina fortsatte å stille opp i turneringer, som i det første og hittil eneste arabiske mesterskapet for kvinner, der de dro iland et anstendig ettmålstap mot Syria blant flere stygge tap.

Deretter ble det en pause for landslaget, da de ikke deltok i Vestasiamesterskapet i 2007. Det ble noen uoffisieller turneringer etter hvert, men det var først i 2009 at Palestina kom sterkt tilbake. Palestina hadde hittil bare deltatt i invitasjonsturneringer, og disse var ikke offisielle fra FIFAs synspunkt. Dermed var ikke Palestina å finne på FIFAs verdensranking for kvinner. Dette er ikke uvanlig for arabiske land, da mange krever at kvinner bare kan bedrive sport foran andre kvinner og i lukkede saler, om det. Derfor ble det palestinske kvinnelandslaget det første arabiske landet, og det andre regionale etter Iran som dukket opp i en kvalifisering til en internasjonal og FIFA-godkjent turnering, i dette tilfellet Asiamesterskapet 2010. Palestina kom bare til første gruppe, der de møtte Maldivene, Krigisistan, Usbekistan og Jordan. Palestina vant sin første offisielle kamp mot Maldivene, men tapte de andre. Med 0-5 som styggeste resultat, var det klart at Palestina hadde gjort fremgang. På junimålingen til FIFA dukket også Palestina opp for første gang.

## Referanser
Riga vannkraftverk

**Riga vannkraftverk** er en demning med vannkraftverk i elva Daugava i Latvia. Installert total vannkrafteffekt er 402 MW. Anlegget ble påbegynt i 1970 og stod efrdig utbygd i 1974. Midlere årsproduksjon er 640 GWh.

## Se også
*Liste over verdens største vannkraftverk

## Eksterne lenker
Maria Breon

**Maria Breon** er en amerikansk sanger og vokalist i symfonisk metal-bandet HolyHell.

Breon har studert moderne opera på Baldwin-Wallace Conservatory of Music i Berea i Ohio. På turne med vandet HolyHell sang hun duetten fra Andrew Lloyd-Webbers musikal The Phantom of the Opera med Eric Adams fra Manowar. 

## Diskografi
* HolyHell – *[[Apocalypse]]* – (EP, 2007)
* HolyHell – *[[HolyHell (album)|HolyHell]]* – 2009

## Eksterne lenker
*
Mayerlingdramaet

**Mayerlingdramaet** er betegnelsen på en hendelse den 30. januar 1889, da kronprins Rudolf av Østerrike og hans 17-årige elskerinne Maria von Vetsera døde på jaktslottet Mayerling utenfor Wien. 

De nærmere omstendighetene er ennå i dag uklare, ettersom hoffet i Wien fikk ødelagt nøkkeldokumenter, og påla samtidsvitnene livslang taushetssplikt. Ifølge de offisielle rapportene begikk paret selvmord sammen, idet kronprins Rudolf skal ha tatt sitt liv, etter først å ha skutt ihjel sin elskerinne. Det har blitt spekulert mye om opptakten og årsakene til dramaet, og det har forekommet mistanker om at det ikke dreide seg om en selvmordspakt, men at det unge paret ble myrdet. Nye bilder har blant annet vist at skadene på Vetseras kranium tyder på at hun har blitt slått ihjel, og ikke skutt.

Hendelsen har blitt filmatisert i 1936 og 1968. 

## Litteratur
* Barkeley, Richard. The Road to Mayerling: Life and Death of Crown Prince Rudolph of Austria. London: Macmillan, 1958. 
* Franzel, Emil. Crown Prince Rudolph and the Mayerling Tragedy: Fact and Fiction. Vienna : V. Herold, 1974
* Listowel, Judith Márffy-Mantuano Hare, Countess of. A Habsburg Tragedy: Crown Prince Rudolf. London: Ascent Books, 1978. 
* Lonyay, Károly. Rudolph: The Tragedy of Mayerling. New York: Scribner, 1949

## Eksterne lenker
*
Gavins Point-demningen

**Gavins Point-demningen** er en demning med vannkraftverk som regulerer elva Missouri River, beliggende i Yankton County i Sør-Dakota og Cedar County i Nebraska i USA. 

Kraftverket har en installert produksjonskapasitet på 132 MW, fordelt på tre turbiner. Operatør er USCE.

Demningen ligger på grensen til Sør-Dakota, og demmer opp Lewis og Clark-sjøen på 130 km².

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Frank D. Comerford-demningen

**Frank D. Comerford-demningen** er en demning med vannkraftverk som regulerer elva Connecticut River, beliggende i Grafton County, delstaten New Hampshire i USA. 

Kraftverket har en installert produksjonskapasitet på 140 MW, fordelt på fire turbiner. Operatør er TransCanada Hydro Northeast.

Demningen ble anlagt fra 1928 til 1931, og demmer opp Comerford-reservoaret på 4 km².

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Yards Creek vannkraftverk

**Yards Creek vannkraftverk** er et pumpekraftverk i Warren County i delstaten New Jersey i USA.

Kraftverket har en installert produksjonskapasitet på 453 MW, fordelt på 3 turbiner. Operatør er Jersey Central Power & Light Ltd.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.